ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2623/98

υποβολή: Niels Sindal (PSE) προς την Επιτροπή

(1 Σεπτεμβρίου 1998)

Θέμα: Αθέτηση από ορισμένα κράτη μέλη των υποχρεώσεών τους που απορρέουν από το πολυετές πρόγραμμα προσανατολισμού III

Σύμφωνα με πληροφορίες της Επιτροπής, διάφορα κράτη μέλη, μεταξύ των οποίων οι Κάτω Χώρες, το Ηνωμένο Βασίλειο και η Γαλλία, δεν τηρούν τις υποχρεώσεις που έχουν αναλάβει στο πλαίσιο του πολυετούς προγράμματος προσανατολισμού III, σε ό,τι αφορά τη μείωση της χωρητικότητας των αλιευτικών τους στόλων.

Σε ποιες ενέργειες προτίθεται να προβεί η Επιτροπή, προκειμένου να αναγκάσει τις χώρες αυτές να εκπληρώσουν τις υποχρεώσεις τους που απορρέπουν από το τρίτο πολυετές πρόγραμμα προσανατολισμού;

Απάvτηση της κας Bonino εξ ovόματος της Επιτροπή

(21 Οκτωβρίου 1998)

Ορισμέvα κράτη μέλη παρέλειψαv vα τηρήσουv τους τελικούς στόχους του τρίτου πολυετούς προγράμματος προσαvατολισμού (ΠΠΠ III), είτε συvoλικά είτε για ορισμέvα τμήματα του στόλου.

Οποιαδήποτε καθυστέρηση στηv επίτευξη τωv στόχωv τωv ΠΠΠ III πρέπει vα καλυφθεί κατά τη διάρκεια τωv ΠΠΠ IV υπό τους ίδιους όρους που εφαρμόστηκαv κατά τη διάρκεια τωv ΠΠΠ III. Εv τω μεταξύ, δεv θα διατεθεί καμία εvίσχυση κατασκευής ή εκσυγχρovισμού για οποιοδήποτε τμήμα του στόλου μέχρις ότου επιτευχθούv oι τελικοί στόχοι τωv ΠΠΠ. Εάv έχουv επιτευχθεί οι συvoλικοί στόχοι, η εv λόγω εvίσχυση δεv θα χορηγηθεί στα τμήμα εκείvα για τα οποία δεv έχουv επιτευχθεί οι στόχοι του τμήματος.

Σχετικά με τα τρία κράτη μέλη που αvαφέρθηκαv ιδιαίτερα, η Γαλλία κατέβαλε ειδικές προσπάθειες για τηv απομάκρυvση αλιευτικής ικαvότητας κατά τη διάρκεια του 1998 και αvαμέvεται vα επιτύχει τους συvoλικούς στόχους τωv ΠΠΠ III πριv τo τέλος του 1998. Θα πρέπει vα σημειωθεί ότι αυτό σημαίvει ότι η Γαλλία θα βρεθεί επίσης εvτός του πρώτου εvδιάμεσου στόχου τωv ΠΠΠ IV. Στηv περίπτωση της Ολλαvδίας, η Επιτροπή παρακολουθεί προσεκτικά τα μέτρα που λαμβάvovται από τις ολλαvδικές αρχές για τηv επίτευξη τωv στόχωv τωv ΠΠΠ, αλλά διατηρεί τη δυvατότητα vα κιvήσει δικαστικές διαδικασίες εάv τα μέτρα αυτά αποδειχθούv μη ικαvoποιητικά.
ΓΡΑΠΤΗ ΕΡΩΤΗΣΗ E-2940/98

υποβολή: Iñigo Méndez de Vigo (PPE) προς την Επιτροπή

(8 Οκτωβρίου 1998)

Θέμα: Πάγωμα ορισμένων αριθμών θέσεων του προϋπολογισμού

Κατά τις πληροφορίες μου, η Επιτροπή απεφάσισε να παγώσει ορισμένο αριθμό θέσεων του προϋπολογισμού που χρηματοδοτούν εθελοντικά προγράμματα που συνδέονται με τη συνεργασία στην ανάπτυξη, τον κοινωνικό τομέα και τα ανθρώπινα δικαιώματα.

Ποιοι υπήρξαν οι λόγοι αυτής της απόφασης;

Σκοπεύει η Επιτροπή να αναθεωρήσει τη θέση της;

Απάντηση του κ. Liikanen εξ ονόματος της Επιτροπής

(23 Νοεμβρίου 1998)

Η Επιτροπή υπενθυμίζει στο αξιότιμο μέλος του Κοινοβουλίου την απάντηση που έδωσε στη γραπτή ερώτησή του Ε-2128/98(1), με την οποία τον ενημέρωσε κατά τρόπο λεπτομερή σχετικά με τη συνέχεια που δόθηκε στην αναστολή ορισμένων θέσεων του προϋπολογισμού μετά την απόφαση που εξέδωσε το Δικαστήριο, στις 12 Μαΐου 1998, στην υπόθεση C-106/96.

(1) ΕΕ C 142 της 21.5.1999.
ΓΡΑΠΤΗ ΕΡΩΤΗΣΗ E-3189/98

υποβολή: Arthur Newens (PSE) προς την Επιτροπή

(27 Οκτωβρίου 1998)

Θέμα: Ανθρωπιστική βοήθεια προς τους κούρδους του ιρακινού Κουρδιστάν

Μπορεί η Επιτροπή να μας παράσχει λεπτομερή στοιχεία για τις διάφορες μορφές της βοήθειας που χορήγησε ετησίως η ΕΕ προς τους κούρδους του ιρακινού Κουρδιστάν αφότου δημιουργήθηκαν οι ζώνες ασφαλείας, καθώς και ένα συγκριτικό πίνακα με τη βοήθεια που χορηγήθηκε από άλλες πηγές;

Απάντηση της κυρίας Bonino εξ ονόματος της Επιτροπής

(11 Δεκεμβρίου 1998)

Από το 1991, η Κοινότητα υπήρξε ο κύριος προμηθευτής ανθρωπιστικής βοήθειας στο Ιράκ ύψους 240 εκατομ. ECU. Η ανθρωπιστική ανταπόκριση στόχευε όλες τις ευαίσθητες ομάδες.

Το 1991, πριν από τη δημιουργία από την Επιτροπή της Υπηρεσίας Ανθρωπιστικής Βοήθειας της Ευρωπαϊκής Κοινότητας (ECHO), το Ιράκ επιχορηγήθηκε με 111.5 εκατομ. ECU (πρόσφυγες και εκτοπισθέντες 94.0 εκατομ. ECU; διαμάχη στο Ιράκ 5.0 εκατομ. ECU; πόλεμος του Κόλπου 12.5 εκατομ. ECU). Από το 1992 οι συνολικές συνεισφορές προς το Ιράκ από το πρόγραμμα ECHO ανήλθαν σε 116.17 εκατομ. ECU (87.03 εκατομ. ECU για το Βορρά και 29.14 εκατομ. ECU για το κέντρο και το Νότο). Ένα συμπληρωματικό ποσό 13 εκατομ. ECU χορηγήθηκε σχεδόν αποκλειστικά στο Βορρά.

Η κύρια πηγή ανθρωπιστικής βοήθειας είναι το πρόγραμμα πετρέλαιο για τροφή, το οποίο βασίζεται στο ψήφισμα του Συμβουλίου Ασφαλείας των Ηνωμένων Εθνών (ΣΑΗΕ) αριθ. 986/1995, που επιτρέπει την πώληση πετρελαίου αξίας 2.000 εκατομ. δολλαρίων ΗΠΑ (USD) για περίοδο 180 ημερών. Από το ποσό αυτό 1.320 εκατομ. δολλάρια ΗΠΑ (USD) έχουν διατεθεί για ανθρωπιστική βοήθεια, 260 εκατομ. δολλάρια ΗΠΑ (USD) για το βόρειο Ιράκ (13 %) και 1.060 εκατομ. δολλάρια ΗΠΑ (USD) για το κέντρο και το νότο (53 %). Τα υπόλοιπα 780 εκατομ. δολλάρια ΗΠΑ (USD) καταβάλλονται για τις επιχειρήσεις των Ηνωμένων Εθνών στο Ιράκ και επανορθώσεις από τον πόλεμο του Κόλπου (34 %). Οι πρώτες εισπράξεις από τις πωλήσεις πετρελαίου ελήφθησαν στις 15 Ιανουαρίου 1997 στο λογαριασμό υπό μεσεγγύηση του Ιράκ στα Ηνωμένα Έθνη. Από τις 3 Ιουνίου 1998 σύμφωνα με το νέο ψήφισμα του ΣΑΗΕ αριθμ. 1153, το ποσό πετρελαίου που επιτρέπεται να πωληθεί αυξήθηκε σε 5.260 εκατομ. δολλάρια ΗΠΑ (USD).

Με ποσό επιχορήγησης 5.256 εκατομ. δολλαρίων ΗΠΑ (USD) η συμφωνία πετρέλαιο για τροφή παρέχει βοήθεια ύψους 455 USD ανά κεφαλή το έτος στο Βορρά (πληθυσμός 3 εκατομμύρια) και 293 USD στο κέντρο και στο Νότο (πληθυσμός 19 εκατομμύρια).
ΓΡΑΠΤΗ ΕΡΩΤΗΣΗ E-3857/98

υποβολή: Maren Günther (PPE) προς την Επιτροπή

(4 Ιανουαρίου 1999)

Θέμα: ΓΔ VIII - SCR

Η αναδιάρθρωση της ΓΔ VIII και η δημιουργία της SCR είχε ως αποτέλεσμα την ανακατανομή των διοικητικών διαρθρώσεων της Επιτροπής. Ενώ η SCR στεγάζεται στο κτίριο Charlemagne 3 στις Βρυξέλλες, η Επιτροπή απεφάσισε να μεταφέρει την ΓΔ VIII στο κτίριο επί της Rue de Genève. Ωστόσο, αυτές οι δύο υπηρεσίες της Επιτροπής συνδέονται άμεσα λόγω του τρόπου εργασίας και λειτουργίας τους. Επί παραδείγματι, οι υπό εξέταση φάκελοι πρέπει να μεταφέρονται συνεχώς μεταξύ των δύο κτιρίων, πράγμα το οποίο προκαλεί μεγάλη απώλεια χρόνου, μείωση της αποτελεσματικότητας και μεγάλες δαπάνες.

Ποιοί λόγοι ώθησαν την Επιτροπή να καταλήξει σε μία τόσο ατυχή από πρακτικής απόψεως απόφαση όσον αφορά την στέγαση των δύο υπηρεσιών;

Απάντηση του κ. Liikanen εξ ονόματος της Επιτροπής

(29 Ιανουαρίου 1999)

Η σύσταση της Κοινής Υπηρεσίας Relex (SCR) δεν επηρέασε μόνον την ΓΔ VIII. Μετακινήθηκε επίσης μεγάλος αριθμός προσωπικού από την ΓΔ ΙΑ και ΙΒ. Λόγω του τελικού μεγέθους της SCR (650 άτομα), δεν κατέστη δυνατόν να εγκατασταθεί πλήρως στο Charlemagne, επειδή ήταν διαθέσιμος μόνον ο τρίτος όροφος. Το υπόλοιπο της SCR έχει τοποθετηθεί στο συγκρότημα Belliard 28/Science 14.

Η εσωτερική αναδιοργάνωση της ΓΔ VIII μετά τη σύσταση της SCR δεν συνεπάγεται περαιτέρω μετακίνηση από τις υπηρεσίες της rue de Genθve. Στην ουσία, η ΓΔ VIII έχει εγκατασταθεί εκεί μετά την εκκένωση του Berlaymont. Κατέστη όμως δυνατόν να συγκεντρωθεί όλο το προσωπικό σε ένα κτίριο (Genθve 12). Η ΓΔ VIII προβλέπεται να μεταφερθεί στην ευρωπαϊκή συνοικία το αργότερο όταν η Επιτροπή επαναμεταφερθεί στο Berlaymont, γεγονός που προβλέπεται για το 2002.

Η Επιτροπή γνωρίζει ότι η ρύθμιση αυτή δεν είναι η καλύτερη δυνατή. Ωστόσο, στο πλαίσιο των δημοσιονομικών περιορισμών της και λόγω ελλείψεως χώρου, δεν έχει να προτείνει καλύτερη εναλλακτική λύση προς το παρόν. Το θέμα θα επανεξετασθεί στα πλαίσια του Decode και των δημοσιονομικών προοπτικών για το 2000-2006 για το τμήμα V του προϋπολογισμού.
ΓΡΑΠΤΗ ΕΡΩΤΗΣΗ E-3222/98

υποβολή: Marjo Matikainen-Kallström (PPE) προς την Επιτροπή

(26 Οκτωβρίου 1998)

Θέμα: Αξιολόγηση των συνεπειών των προγραμμάτων ανταλλαγής της Επιτροπής στην απασχόληση

Πολλά από τα προγράμματα της Επιτροπής για τη νεολαία και την ανταλλαγή φοιτητών εφαρμόζονται εδώ και αρκετά έτη. Η αξιολόγηση των εν λόγω προγραμμάτων πραγματοποιείτο είτε από την Επιτροπή είτε από υπηρεσίες του ιδιωτικού τομέα οι οποίες είχαν προσληφθεί απ' αυτήν. Αξιολογήσεις των θετικών συνεπειών των προγραμμάτων ανταλλαγής στην απασχόληση έχουν πραγματοποιηθεί μόνο από ορισμένες εθνικές υπηρεσίες. Οι αξιολογήσεις αυτές είχαν τοπικό χαρακτήρα και πραγματοποιήθηκαν χωρίς συντονισμό από την Ευρωπαϊκή Ένωση. Εντούτοις, η πραγματοποίηση μιας ευρύτερης αξιολόγησης των συνεπειών από την εφαρμογή των υπό συζήτηση προγραμμάτων στην απασχόληση θα ήταν δυνατή μεταξύ άλλων και διότι σημαντικός αριθμός αυτών που είχαν λάβει μέρος στο πρόγραμμα ERASMUS έχει ήδη ολοκληρώσει τις σπουδές του.

Προτίθεται η Επιτροπή της ΕΕ να προβεί σε αξιολόγηση των συνεπειών των προγραμμάτων ανταλλαγής στην απασχόληση;

Απάντηση της κας Cresson εξ ονόματος της Επιτροπής

(15 Δεκεμβρίου 1998)

Σύμφωνα με το άρθρο 10 της απόφασης για τη θέσπιση του προγράμματος Leonardo da Vinci(1) και το άρθρο 8 της απόφασης για τη θέσπιση του προγράμματος Socrates(2), η Επιτροπή καταρτίζει μια τελική έκθεση επί της εφαρμογής των προγραμμάτων που θα υποβληθούν στα κοινοτικά θεσμικά όργανα το έτος 2000. Αυτά θα περιλαμβάνουν -μεταξύ άλλων θεμάτων- την αξιολόγηση των μέτρων κινητικότητας που υποστηρίζονται από τα προγράμματα (περίοδοι σπουδών στο εξωτερικό, αποσπάσεις και προγράμματα ανταλλαγών) και την επίδρασή τους επί της μεσοπρόθεσμης απασχόλησης.

Το 1996 συντάχθηκε μια μελέτη(3) καταγραφής με βάση μια έρευνα που διεξήχθη 5 έτη μετά την περίοδο σπουδών στο εξωτερικό μιας επιλεγμένης ομάδας πρώην σπουδαστών Erasmus. Σύμφωνα με αυτή τη μελέτη για τη σχέση μεταξύ σπουδών στο εξωτερικό και απασχόλησης, σταδιοδρομίας και επαγγελματικών καθηκόντων, πολλοί από τους σπουδαστές (ειδικά οι σπουδαστές Erasmus μακράς περιόδου 6-12 μήνες) κατόρθωσαν να εύρουν θέσεις εργασίας και καθήκοντα συνδεόμενα με τη διεθνή τους εμπειρία. Περίπου στο 1/2 των σπουδαστών αυτών προσφέρθηκε θέση εργασίας στο εξωτερικό και περίπου το 1/5 απασχολείτο στο εξωτερικό κατά το χρόνο της έρευνας, το ήμισυ από αυτούς δε στη χώρα όπου είχαν την εμπειρία Erasmus. Επιπλέον, το 71 % αυτών των σπουδαστών απασχολούντο από οργανώσεις ή εταιρείες διεθνούς προσανατολισμού.

(1) ΕΕ L 340 της 29.12.1994.

(2) ΕΕ L 87 της 20.4.1995.

(3) F. Maiworm, U. Teichler, "Σπουδές στο εξωτερικό και πρώιμες εμπειρίες σταδιοδρομίας εμπειρίες από πρώην σπουδαστές Erasmus", Μονογραφή Erasmus αριθ. 21 Ιουλίου 1996.
ΓΡΑΠΤΗ ΕΡΩΤΗΣΗ E-2085/98

υποβολή: Αλέξανδρος Αλαβάνος (GUE/NGL) προς την Επιτροπή

(10 Ιουλίου 1998)

Θέμα: Στατιστικά στοιχεία για την Ελλάδα

Το "Europe" της 18.5.98 αναδημοσιεύοντας με τίτλο "Weekly Europe Selected statistics No 1055", από τις εκδόσεις του Eurostat Statistics in Focus, Economy and Finance/12/98, στοιχεία για τις κρατικές και ιδιωτικές επενδύσεις στις χώρες μέλη της ΕΕ. Από τη στατιστική αυτή απουσιάζουν στοιχεία για την Ελλάδα. Ερωτάται η Επιτροπή.

1. Πού οφείλεται η μη παρουσίαση στοιχείων για την Ελλάδα;

2. Αν η έλλειψη στοιχείων οφείλεται στη μη παροχή τους από το κράτος μέλος, τί μέτρα λαμβάνει προκειμένου να αντιμετωπιστεί το πρόβλημα και να είναι δυνατή η παρουσίαση στατιστικών στοιχείων από όλα τα κράτη μέλη της ΕΕ;

Απάντηση του κ. de Silguy εξ ονόματος της Επιτροπής

(15 Σεπτεμβρίου 1998)

Η έκδοση στην οποία αναφέρεται το "Europe" της 18 Μαΐου 1998 είναι το τεύχος 1998/12 της σειράς "Statistics in focus",(θέμα 2 Οικονομία και Δημοσιονομικά) με τίτλο "Επενδύσεις στο δημόσιο και ιδιωτικό τομέα στην Ευρωπαϊκή Ένωση 1980-19969". Το δελτίο αυτό περιλαμβάνει σε συμπτυγμένη μορφή ένα μέρος των στοιχείων την έκδοσης "Εθνικοί λογαριασμοί ΣΕΛ-Αναλυτικοί ανά τομέα πίνακες-Μη χρηματοπιστωτικές συναλλαγές".

Η έκδοση, σε ευρωπαϊκή κλίμακα, αξιόπιστων και συγκρίσιμων στοιχείων, για τις ακαθάριστες επενδύσεις παγίου κεφαλαίου, με κατανομή ανά τομέα επενδύσεως, απαιτεί τη διάθεση ενός συνεπούς και εξαντλητικού συνόλου, αναλυτικών στατιστικών πληροφοριών. Μέχρι τώρα, τα κράτη μέλη, διαβίβαζαν στοιχεία, επί των μη χρηματοπιστωτικών συναλλαγών των διαφόρων θεσμικών τομέων, πιο συγκεκριμένα των δημόσιων επιχειρήσεων και των διοικήσεων, πάντοτε σε εθελοντική βάση. Λόγω έλλειψης ορισμένων στοιχείων για την Ελλάδα, δεν κατέστη δυνατόν να περιληφθεί αυτό το κράτος μέλος στην προαναφερθείσα έκδοση της σειράς "Statistics in Focus".

Η κατάσταση θα πρέπει να βελτιωθεί σημαντικά, κατά τα ερχόμενα έτη με την εφαρμογή, από τον Απρίλιο του 1999, του κανονισμού(ΕΚ) 2223/96 του Συμβουλίου της 25 Ιουνίου 1996 σχετικά με το ευρωπαϊκό σύστημα εθνικών και περιφερειακών λογαριασμών της Κοινότητας(1), που επιβάλει στα κράτη μέλη να παρέχουν ετησίως ένα σύνολο δεδομένων του τομέα των εθνικών λογαριασμών.

(1) ΕΕ L 310 της 31.11.1996.
ΓΡΑΠΤΗ ΕΡΩΤΗΣΗ E-2977/98

υποβολή: John McCartin (PPE) προς την Επιτροπή

(8 Οκτωβρίου 1998)

Θέμα: Αποτέφρωση χοιρείου κρέατος

Τελεί εν γνώση του γεγονότος η Επιτροπή ότι το χοίρειο κρέας, το οποίο είναι πλούσια και αξιόλογη τροφή, αποτεφρώνεται λόγω έλλειψης αγορών στα κράτη μέλη και θα μπορούσε άραγε να δηλώσει εάν έχει εξετασθεί η περίπτωση να χρησιμοποιηθεί αυτό το πλεόνασμα χοιρείου κρέατος για την ανακούφιση της πείνας στις φτωχιές χώρες ή ακόμη και στη Σοβιετική Ένωση όπου μπορεί να υπάρχουν πρόσκαιρες ελλείψεις κατά τον ερχόμενο χειμώνα.

Απάντηση του κ. Fischler εξ ονόματος της Επιτροπής

(18 Νοεμβρίου 1998)

Η Επιτροπή δεν γνωρίζει τη χρησιμοποίηση της αποτέφρωσης στην Κοινότητα ως μέτρο μείωσης των πλεονασμάτων χοίρων. Στο πλαίσιο ενός εξαιρετικού και προσωρινού εθνικού συστήματος στη Βόρεια Ιρλανδία, εντούτοις, οι χοίροι μετά την εκδορά ετάφησαν στο κατάλληλο χώρο ταφής. Το σύστημα αυτό εφαρμόστηκε για μια σύντομη περίοδο το καλοκαίρι του 1998 λόγω της πυρκαγιάς σε ένα μεγάλο σφαγείο χοίρων, για να αντιμετωπισθούν τα προβλήματα καλής μεταχείρισης των ζώων για τα χονδρά χοιροειδή τα οποία δεν ήταν δυνατόν να σφαγούν λόγω της έλλειψης δυνατότητας σφαγής.

Υπάρχουν σαφείς ενδείξεις ανάκαμψης των κανονικών εμπορικών συναλλαγών χοιρείου κρέατος με τη Ρωσία, καθώς επίσης και ότι οι οικονομικοί παράγοντες έχουν εντοπίσει νέες αγορές διάθεσης. Η πρόσφατη αύξηση των επιστροφών στην εξαγωγή και η παροχή ενίσχυσης στην ιδιωτική αποθεματοποίηση θα βοηθήσουν. Η Επιτροπή ελέγχει τις εξελίξεις στη Ρωσία με πολύ προσοχή και θα συνεχίσει να ανταποκρίνεται με τον κατάλληλο τρόπο.
ΓΡΑΠΤΗ ΕΡΩΤΗΣΗ E-3611/98

υποβολή: Luciano Vecchi (PSE) προς την Επιτροπή

(3 Δεκεμβρίου 1998)

Θέμα: Βοήθειες σε προγράμματα εμπορίου εντός πνεύματος δικαιοσύνης και αλληλεγγύης

Το Ευρωπαϊκό Κοινοβούλιο ενέκρινε στις 2 Ιουλίου 1998 ένα ψήφισμα (A4-0198/98)(1) κατόπιν έκθεσης πρωτοβουλίας, για το εμπόριο σε πνεύμα δικαιοσύνης και αλληλεγγύης, στην οποία εξετίθεντο προτάσεις για τη μελλοντική ανάπτυξη μιάς κοινοτικής πολιτικής υπέρ του "fair trade".

Ερωτάται η Επιτροπή:

1. ποιά συνέχεια προτίθεται να δώσει στο ψήφισμα αυτό του Ευρωπαϊκού Κοινοβουλίου;

2. πότε θεωρεί ότι θα μπορέσει να δημοσιεύσει την ήδη από καιρό προαναγγελθείσα Πράσινη Βίβλο για το δίκαιο εμπόριο;

3. πόσα προγράμματα και ποιού χαρακτήρα, υποστήριξε το 1997 και το 1998 σχετικά με τη συγχρηματοδότηση ενεργειών ΜΚΟ στον τομέα του εμπορίου σε πνεύμα δικαιοσύνης και αλληλεγγύης;

Απάντηση του κ. Pinheiro εξ ονόματος της Επιτροπής

(2 Φεβρουαρίου 1999)

Η Επιτροπή εξετάζει με προσοχή το ψήφισμα που ενέκρινε το Κοινοβούλιο στο πλαίσιο των εργασιών του για το θεμιτό εμπόριο. Πολλά από το θέματα που ανέκυψαν απαιτούν εμπεριστατωμένη ανάλυση και διαβουλεύσεις με τον τομέα του θεμιτού εμπορίου, οι οποίες έχουν ήδη αναληφθεί. Κατά το Συμβούλιο Γεωργίας τον Ιούνιο 1998, συμφωνήθηκε ότι η Επιτροπή θα ήταν σκόπιμο να υποβάλει ανακοίνωση για το θεμιτό εμπόριο μέχρι την 1 Ιουλίου 1999. Το εν λόγω κείμενο βρίσκεται στο στάδιο της ολοκλήρωσης.

Το 1997, παρασχέθηκε από το κονδύλιο B7-6000 χρηματοδότηση σε 15 σχέδια ευαισθητοποίησης της ευρωπαϊκής κοινής γνώμης στα θέματα ανάπτυξης του θεμιτού εμπορίου. Το ποσό που χορήγησε η Επιτροπή (σε μέγιστο ποσοστό 50 % του συνολικού κόστους του σχεδίου) ανερχόταν σε 2,9 εκατομμύρια ευρώ περίπου. Το 1998, σημειώθηκε καθαρή αύξηση (σε 21) των χρηματοδοτούμενων από το ίδιο κονδύλιο σχεδίων που εγκρίθηκαν ή για τα οποία πρόκειται να αναληφθεί υποχρέωση ύψους 3,7 εκατομμυρίων ευρώ περίπου.

Εδώ και αρκετά χρόνια, γενικά, η Επιτροπή συγχρηματοδοτεί σχέδια των μη κυβερνητικών οργανώσεων (ΜΚΟ) επισήμανσης ή σχέδια οργανώσεων γνωστών ως "Magasins du monde" ή αυτών που φροντίζουν για τη διάδοση των κωδίκων δεοντολογίας.

(1) ΕΕ C 226 της 20.7.1998, σελ. 73.
ΓΡΑΠΤΗ ΕΡΩΤΗΣΗ E-3894/98

υποβολή: Karl-Heinz Florenz (PPE) προς την Επιτροπή

(4 Ιανουαρίου 1999)

Θέμα: Η οδηγία 64/433/ΕΟΚ σχετικά με τα νωπά κρέατα και η οδηγία 86/469/ΕΟΚ σχετικά με τον έλεγχο των κρεάτων και των ζώων για την παρουσία καταλοίπων

Συμμερίζεται η Επιτροπή την άποψη ότι πρέπει να τροποποιηθεί η οδηγία για τα νωπά κρέατα (64/433/ΕΟΚ)(1) και ότι τα ιπποειδή μπορούν να σφάζονται μόνον εφόσον υπάρχει δυνατότητα αναγνώρισής τους και εφόσον προσκομίζεται το δελτίο χορήγησης φαρμάκων ως συνοδευτικό έγγραφο για τη διενέργεια αποτελεσματικού ελέγχου των καταλοίπων;

Απάντηση του κ. Fischler εξ ονόματος της Επιτροπής

(05 Φεβρουαρίου 1999)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-1495/98 του κ. Kindermann(2).

(1) ΕΕ 121 της 29.7.1964, σελ. 2012.

(2) ΕΕ C 31 της 5.2.1999, σελ. 42.
ΓΡΑΠΤΗ ΕΡΩΤΗΣΗ E-3810/98

υποβολή: Ulla Sandbæk (I-EDN) προς την Επιτροπή

(22 Δεκεμβρίου 1998)

Θέμα: Ενέργειες της Ευρωπαïκής Ένωσης με θέμα τις ουσίες που προκαλούν ενδοκρινικές διαταραχές

Η Επιτροπή ανακοίνωσε στο Κοινοβούλιο τον Οκτώβριο ότι επρόκειτο να εξετάσει προτάσεις για βραχυπρόθεσμες, μεσοπρόθεσμες και μακροπρόθεσμες ενέργειες της Ευρωπαϊκής Ένωσης σχετικά με τις ουσίες που προκαλούν ενδοκρινικές διαταραχές.Ποιό είναι το χρονοδιάγραμμα που προτείνει η Επιτροπή προκειμένου να ληφθούν υπόψη και να εγκριθούν οι συγκεκριμένες προτάσεις και ποιά μέτρα θα πρέπει να ληφθούν, ιδιαίτερα όσον αφορά τις βραχυπρόθεσμες ενέργειες;

Απάντηση της κας Bonino εξ ονόματος της Επιτροπής

(10 Φεβρουαρίου 1999)

Η Ευρωπαϊκή Επιτροπή εξετάζει επί του παρόντος τα στοιχεία μιας συνολικής στρατηγικής για την παρακολούθηση και την πρόληψη των κινδύνων που συνδέονται με τις χημικές ουσίες που μπορούν να προκαλέσουν με τη δράση τους ενδοκρινικές διαταραχές. Η Επιτροπή προτίθεμαι να υποβάλει μια ανακοίνωση σχετικά με το θέμα αυτό κατά τη διάρκεια του πρώτου εξαμήνου του 1999.

Επιπλέον, η Επιστημονική Επιτροπή Τοξικότητας, Οικοτοξικότητας και Περιβάλλοντος (ΕΕΤΟΠ) εκπονεί επί του παρόντος μια επιστημονική γνώμη σχετικά με το θέμα αυτό, ο τίτλος της οποίας θα είναι πιθανότατα "Γνώμη της ΕΕΤΟΠ σχετικά με τις επιπτώσεις στην ανθρώπινη υγεία και το περιβάλλον των ουσιών που προκαλούν ενδοκρινικές διαταραχές, με επίκεντρο τις μεθόδους οικοτοξικολογικών δοκιμών". Η γνώμη αυτή αναμένεται να εγκριθεί εντός του 1999.
ΓΡΑΠΤΗ ΕΡΩΤΗΣΗ E-3778/98

υποβολή: María Sornosa Martínez (GUE/NGL) προς την Επιτροπή

(11 Δεκεμβρίου 1998)

Θέμα: Συνοδευτικά μέτρα για το Διεθνές Έτος των Ωκεανών

Τα Ηνωμένα Έθνη έχουν ανακηρύξει το 1998 ως "Διεθνές Έτος των Ωκεανών". Τούτο αποτελεί ένα ιδεώδες πλαίσιο για την αναθεώρηση από την Επιτροπή των πολιτικών της σε αυτόν τον τομέα και την ανάληψη μιας δυναμικής δράσης για την προώθηση νομοθετικών μέτρων και την ενθάρρυνση πρωτοβουλιών με σκοπό τη βελτίωση της σημερινής προβληματικής κατάστασης στην οποία έχουν περιέλθει οι ωκεανοί.

Συγκεκριμένα, είναι αναγκαία η αναθεώρηση των πολιτικών σχετικά με την πρόληψη της ρύπανσης. Στο πλαίσιο αυτό ιδιαίτερη σπουδαιότητα για τις κλειστές θάλασσες όπως η Μεσόγειος έχει η φροντίδα των ποταμών (υπενθυμίζονται στην Επιτροπή οι σοβαρές καταστάσεις που έχουμε ήδη επισημάνει, όπως η επικρατούσα στον ποταμό Segura και τις εκβολές του στις μεσογειακές ακτές της Ισπανίας). Επίσης, η ανάγκη διατήρησης της βιοποικιλότητας απαιτεί μια σφαιρική πολιτική για την φροντίδα των παραθαλάσσιων περιοχών, ιδίως όπου υπάρχουν υγροβιότοποι που η διατήρησή τους εξαρτάται από τις δραστηριότητες που λαμβάνουν χώρα στις ακτές. Οι θάλασσες και οι ωκεανοί πλήττονται τόσο από τη μεταφορά και απόρριψη στα ύδατά τους πυρηνικών αποβλήτων όσο και από την υπέρμετρη οικιστική ανάπτυξη στα παράλια. Στην περίπτωση της διατήρησης των αλιευτικών πόρων θα θέλαμε να επισημάνουμε το ρόλο των μεθόδων αλιείας,καθώς και την ανάγκη τηρήσεως των υφισταμένων οδηγιών και την έκδοση νέων που δεν φέρουν αντιμέτωπα τα αντίστοιχα συμφέροντα των κρατών μελών. Πρέπει δε να αποφευχθεί η χρησιμοποίηση μεθόδων, όπως η αλιείατου ερυθρού τόννου στη Μεσόγειο με γρίπο, πρακτική που έχει προκαλέσει μεγάλη ζημία στην αλιευτική δραστηριότητα στα παράλια της Βαλένθιας.

1. Σκέπτεται η Επιτροπή να υιοθετήσει μια ολοκληρωμένη προσέγγιση στη γενική πολιτική της σχετικά με τα ύδατα, λαμβάνοντας υπόψη όλους τους παράγοντες που επηρεάζουν άμεσα ή έμμεσα την κατάστασή τους;

2. Τί σκέπτεται να πράξει η Επιτροπή στο νομοθετικό πεδίο σε ό,τι αφορά την πολιτική της στον τομέα των υδάτων;

Απάντηση της κας Bjerregaard εξ ονόματος της Επιτροπής

(05 Φεβρουαρίου 1999)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-3181/98 της κας Sierra Gonzαlez(1).

(1) βλέπε σελίδα 47.
ΓΡΑΠΤΗ ΕΡΩΤΗΣΗ P-3051/98

υποβολή: Marie-Paule Kestelijn-Sierens (ELDR) προς την Επιτροπή

(2 Οκτωβρίου 1998)

Θέμα: Διαδράση σε επίπεδο ατόμων με ειδικές ανάγκες

Η οργάνωση"Mental Health Europe" λαμβάνει επί διάστημα μεγαλύτερο της δεκαετίας ευρωπαϊκή επιδότηση για τη συντονιστική της δράση στον τομέα της διανοητικής υγείας στην Ευρώπη.

Φέτος, για πρώτη φορά, η επιδότηση δεν χορηγήθηκε. Λόγω αυτού, η εν λόγω οργάνωση δεν διαθέτει πλέον τα απαραίτητα οικονομικά μέσα για να λειτουργήσει.

1. Μπορεί να διασαφηνίσει η Επιτροπή τους λόγους για τους οποίους δεν επιθυμεί πλέον να ενισχύει οικονομικώς την οργάνωση"Mental Health Europe";

2. Δεν διαβλέπει η Επιτροπή τον κίνδυνο να διαλυθεί το δίκτυο οργανώσεων ασθενών, ενώσεων μελών οικογενειών και επαγγελματιών του νοσηλευτικού κλάδου, δικτυο το οποίο η εν λόγω οργάνωση δημιούργησε επί σειρά ετών, εφόσον θα αναλάβει τις δραστηριότητες αυτές κάποια άλλη οργάνωση;

Απάντηση του κ. Flynn εξ ονόματος της Επιτροπής

(29 Οκτωβρίου 1998)

Οι επιχορηγήσεις αυτές σκοπό έχουν να στηρίξουν το συντονισμό των ευρωπαϊκών μη κυβερνητικών οργανώσεων (ΜΚΟ) που δραστηριοποιούνται στον τομέα της προώθησης των ίσων ευκαιριών για τα άτομα με ειδικές ανάγκες. Η οργάνωση Mental Health Europe υπέβαλε αίτηση επιχορήγησης στο πλαίσιο της πρόσκλησης υποβολής προτάσεων για το 1998 αλλά δεν έλαβε το πλήρες ποσό για τους εξής λόγους:

Σύμφωνα με τις προτάσεις που υπέβαλαν πολλές ΜΚΟ μετά την πρόσκληση υποβολής προτάσεων το 1997, η Επιτροπή αποφάσισε να αυξήσει το ανώτατο ποσό της επιχορήγησης από 80.000 ECU το 1997 σε 120.000 ECU και το ανώτατο ποσοστό συγχρηματοδότησης από 50 % σε 70 %. Δεδομένου του ότι ο συνολικός προϋπολογισμός για το συντονισμό παρέμεινε αμετάβλητος, μόνο 13 ΜΚΟ μπορούσαν να λάβουν κοινοτική χρηματοδότηση για στήριξη των δραστηριοτήτων τους το 1998, σε αντίθεση με 26 ΜΚΟ το 1997. Κατά συνέπεια, η αξιολόγηση για τη χορήγηση των σχετικών επιχορηγήσεων έγινε αυστηρότερη. Τα δύο βασικότερα κριτήρια επιλογής επικεντρώθηκαν στο βαθμό συντονισμού μεταξύ των διαφόρων εθνικών μελών και στην ενεργό συμμετοχή ατόμων με ειδικές ανάγκες στη λειτουργία και στο συντονισμό τέτοιων δραστηριοτήτων. Με βάση τα παραπάνω, η αίτηση που υπέβαλε η Mental Health Europe αξιολογήθηκε χαμηλότερα από άλλες προτάσεις που έλαβε η Επιτροπή.

Παρόλα αυτά, η Επιτροπή επιθυμεί να εξασφαλίσει ότι, στο μέτρο του δυνατού, το πολύτιμο έργο που έχει επιτελέσει μέχρι σήμερα η Mental Health Europe για την προώθηση της διανοητικής υγείας στις κοινοτικές πολιτικές θα συνεχιστεί. Στο πλαίσιο της προώθησης της δημόσιας υγείας, η Mental Health Europe λαμβάνει, επί του παρόντος, ουσιαστική επιχορήγηση για την εκτέλεση ενός διευρωπαϊκού 24μηνου σχεδίου για την προώθηση της διανοητικής υγείας των παιδιών έως 6 ετών. Επιπροσθέτως, η Επιτροπή,.στο πλαίσιο ενεργειών κατά του κοινωνικού αποκλεισμού, έχει έρθει σε επαφή με τη Mental Health Europe προκειμένου να διερευνήσει την ενδεχόμενη συμβολή της για μια κοινωνία με μεγαλύτερο βαθμό ένταξης.